Muhammadu Buhari G.C.F.R (An haife shi a ranar 17 ga watan Disambar shekara ta1942), kuma ya kasance tsohon soja ne mai ritaya, kuma ɗan siyasa ana masa lakabi da Baba Buhari. Ya zama zaɓaɓɓen shugaban ƙasar Najeriya ne a zaɓen shekarar 2015 a karo na farko, lokacin da yake ƙarƙashin jagorancin ɗaya daga cikin jam'iyyar siyasar Najeriya wato APC (ALL PROGRESSIVE CONGRESS) ya kada tsohon shugaban ƙasa Goodluck Ebele Jonathan. Buhari ya sake samun nasarar zama shugaban ƙasar Najeriya a karo na biyu a shekara ta 2019 yayin da ya kayar da ɗan takarar Jam'iyyar hamayya wato Alhaji Atiku Abubakar. Muhammad Buhari ya taɓa shugabancin PTF watau (Asusu na musamman don tattara Kudin Man Fetur Wanda aka fi sani da (Petroleum Special Trust Fund (PTF) wanda tsohon Shugaban mulkin soji wato Janar Sani Abacha ya bashi matsayin, kuma ya taɓa riƙe Ministan man-fetur a lokacin mulkin soji na Janar Sani Abacha. An haifi Muhammad Buhari a ranar 17 ga watan Disambar shekarar 1942 a garin Daura da ke cikin jihar Katsina, a arewacin tarayyar Najeriya. Sunan mahaifinshi Harɗo Adamu mahaifiyarshi kuma Hajiya Zulaihatu Musa.